Laiboch

**Laiboch** (slów.: **' [], [[Deutsche Sprache|dt.]]: ''Laibach'', [[Italienische Sprache|ital.]]: ''Lubiana'') is d'[[Haptstod|Haubtstådt]] und mid 284.355 (2019) gleichzeidig d' greessde Stådt vau [[Slowenien|Slówénien]]. D'Stod liigt an dé Fliss ''Save'' und Laibåch (''Ljubljanica'') im Laibåcher Beggen.

De Stod is as bólitische, wirtschoftliche und kuiturëje Zéntrum voh Slówénien und Siz voh am ''Rémisch-katólischen'' Erzbischóff. Sei'm Jor [[1919]] gibts d'Universitet Laiboch.

== Gliadarung ==
Nochéfóingd a Listn vau dé Stådteile vau Laibåch noch'm Oifabet:



== Gschicht ==
=== Da Nåm voh da Stod ===
Es gibt drei vaschiadane Erklearungan fir d'Herkumft vom Nåm. Da [[Slowenische Sproch|slówénische]] Stodnåm "Ljubljana" kimmt entwéder voh "ljubljena", dés hoasst asó vü wia "gliabte Stod", óder vom [[Latein|lateinischen]] Flussnåm "aluviana". Da [[Boarisch|boarische]] Nåm "Laiboch" derfad vom Fluss Laiboch ogloatt seih, an dém d'Stod liigt. Dé Endsüm "-och" kimmt in vü boarische Flussnåm vur.

In [[Östareich|Ésterreich]] (vuroim in [[Kärntn|Kernten]] und a' da [[Steiamork|Steiermork]]) und [[Bayern|Boarn]] wird noch wia vur dé Bezeichnung "Laiboch" vawéndt, driwer aussé in Norddeitschlånd ([[Preissn|Breissen]]) hod si mer óder wéniger da slówénische Nåm "Ljubljana" durchgsétzd. 's deitsche Auswertige Åmt in [[Deitschland|Deitschlånd]] vawéndt boade Bezeichnungan parallë.

=== Von da Remazeid bis heid ===
Des von de [[Remisches Reich|Rema]] grindte Emona (Colonia Emona/Aemona/Iulia tribu Claudia) woa zwoa an da Stöi vom heiting Laiboch, is owa in da Vöökawaundarung untagaungan und is desweng nur a Vuagängasiedlung vo da heitign Stod. Laiboch is im Zug vo da Ostkolonisazion vo Siedla ausm Herzogdum [[Bayern]] grindt wuan. Seidn Hochmiddloita is es de Hauptstod vo Herzogdum Krain gwesn, was zum Deitschn Reich gheat. 1276 is des Herzogdum Krain zaummt da Hauptstod an die Hobsburga gaungan, 1461 is daunn aa Bischofssitz wuan.

Untam [[Napoléon Bonaparte]] is Laiboch vo [[1809]] bis [[1813]] de Hauptstod vo de Illyrischn Provinzn vo [[Frankreich]] gwesn. De Bevöökarung hod im Hochmiddloita vua oim aus Baiern bstaundn. Noch [[1848]] woas da kuiturölle Middlpunkt vo de [[Slowenen]]. Bei da Voikszöhlung [[1880]] san de 5.658 [[Baiern]] nua mea a Mindaheit gwesn. Vuam Easchtn Wöidkriag is Laiboch a [[Östareich-Ungarn|Östareichisch-Ungarische]] (K.u.K) Garnisonstod gwesn. Im Joa [[1914]] san do stazioniat gwesn:

* da Stob von da K.u.K. 28.Infantrie Trubbm Division
* des K.u.K. Krainarische Infantrie Regiment Nr. 17
* des K.u.K. Steirische Infantrie Regiment Nr. 27
* des K.u.K Laundwea Infantrie Regiment Nr. 27
* und des K.u.K. Föödkanonen Regiment Nr. 7

Vo [[1918]] aun bis [[1991]] hod Laiboch zu [[Jugoslawien]] gheat. Nua im [[Zweiter Weltkrieg|Zweitn Wöödkriag]] woas aunda, da hod de Stod zu [[Italien]] gheat und damit zum Deitschn Reich. De Laibocha Baian san noch [[1945]] emso wia de ibrign Bairisch-Slowenen wegn de AVNOJ-Beschliss (auf Deitsch ''Antifaschistischer Rat der Nationalen Befreiung Jugoslawiens'') vatriem wuan. Es san obaraa vü umbrocht wuan.

=== Gschichtlicha Iwabligg ===
* 2000 v. Kr.: Friaste Seebehausungen im Laibocha Moor
* 1000-[[700 v. Kr.]]: Easchte illyrische und venezianische Siedlungen
* [[400 v. Kr.]]: Periodn vo de Köitn
* 1. Jahrhundert v. Kr.: A mülitärische Festung wiad vo de [[Remisches Reich|Rema]] on da Stöi vom heitign Laiboch baut
* 14: Earichtung vo da remischn Siedlung ''Emona''
* 600: Aukunft vo de Slawn, gfoigt vom Niedagaung vo Emona
* 800: des Gebiet vo Laiboch foit unta de Heaschoft von de Fraunkn
* 1112-1125: Entstehungszeid vo da easchtn schriftlichn Aufzeichnung vo Laiboch
* 1243: Entstehungszeit vo da easchtn schriftlichn Aufzeichnung vo Laiboch ois Stod
* 1270: Laiboch wead vom behmischn Kenig Premysl Ottokar II eaobat. 
* 1278: Laiboch geht nochn Foi vom Kenig Ottokar II. inan Bsitz vo de Hobsbuaga ei.
* 1335: Laiboch wiad unta de Hobsbuagea de Haptstood von da Provinz Krain
* 1415: Laiboch daweaht si vua aana tiakischn Invasion 
* 1461: Grindung vo da Diözese Laiboch und de Kirchn St. Nikolaus wiad zua Kathedrale
* 1504: Woih vom easchtn Buagamaasta
* 1511: Laiboch dalebt sei easchts, gross's Eadbem
* 1536: Protestantn richtn a professionölle Lateinschui im Raung vo am Gymnasium ei
* 1597: Aukunft vo de [[Jesuitn]], de zwaa Joa späda eana eigns Gymnasium eirichtn
* 1693: Grindung vo da Academia Operosum, ana Vaeinigung vo de ogsehenstn Gleahtn 
* 1701: Grindung vo da Academia Philharmonicorum
* 1773-1781: Bau vom Gruber-Kanäu (''Gruberjev kanal'') und vom Gruber-Palost (''Gruberjeva palača'') 
* 1754: De Bevejkarungszoih liegt bei 9.300 Eihwohna
* 1797: Herausgob vo da easchtn Togeszeidung vo [[Slowenien]]
* 1809-1813: Laiboch wiad de Haptstood vo de Illyrischen Provinzn
* 1821: In Laiboch find da Kongress vo da Häulichn Allianz stott
* 1849: Bau vo da Eisnbauhnvabindung Laiboch - [[Wean]]
* 1857: Bau vo da Eisnbauhnvabindung Laiboch - Triest
* 1861: Eifiarung vo da effentlichn Gasbelaichtung
* 1890: Bau vo da effentlichn Wossavasuagung
* 1895: Noch an vahearendn Eadbem vapflicht si Laiboch zua ana modeanan Bauweis
* 1898: Eifiarung vo da effentlichn elektrischn Beleichtung
* 1901: Eifiarung vo Strossnbauhnen in de Strossn vo Laiboch
* 1918: Laiboch wiad Teu vom nei grindtn Kenigreich vo de Serm, Krowodn und Slowenen
* 1919: Grindung vo da Universität vo Laiboch
* 1929: Laiboch wiad Haptstood vo da Drau-Bonschoft (''Dravska banovina'') im Kenigreich Jugoslawien
* 1941: Beginn vo da italienischen Okkupazion und da Umbenennung vo da Stod in Lubiana
* 1942: Laiboch wead vo am Stochldrohtzaun umgem
* 1943: Beginn vo da deitschn Okkupazion
* 1945: Laiboch wiad Haaptstod vo da Voiksrepubblik Slowenien in da Fedarativn Voiksrepubblik [[Jugoslawien]]
* 1958: Da easchte slowenische Fernsehsenda start mid reglmässige Iwatrogungen
* 1961: Strossnbauhnen wern stüüglegt
* 1991: Laiboch feiat de Unobhängigkeit vo [[Slowenien]]
* 2002: Gipfetreffn [[George W. Bush|Bush]]/[[Wladimir Putin|Putin]] in Laiboch
* 2004: Slowenien tritt da [[EU]] bei
* 2007: Da [[Euro|Eiro]] läst de bisherige Laundeswährung ''Tolar'' o.

== Bevejkarung ==
81,1 % vo d' Eihwohna vo Laiboch san bei da Voikszählung vo 2002 slowenische Stootsbürga, 7,5 % [[Bosnien-Herzegowina|Bosnia]], 3,5 % [[Kroatien|Kroatn]], 3,2 % [[Jugoslawn (Voik)|Jugoslawn]] ''(heid [[Serbien|Serbm]] und [[Montenegro|Montenegrina]])'', 0,7 % [[EU|EU-Bürga]] ''(do'z'mois EU-15)'', 0,6 % [[Mazedonien|Mazedonia]] und 0,5 % ondare.

Slowenisch is de alloanige Omtssproch vo da Stod und is vo 78,9 % ois Muadasproch ogem worn. Weida hom 4,1 % Serbisch, 3,9 % Kroatisch, 3,9 % Serbokroatisch, 3,4 % Bosnisch und 1,9 % ondare Sprochn ogem.

== Sengswiadigkeitn ==


De Stod is berihmt fia d vom Jože Plečnik plantn Architekturdenkmola sowia fia d guad dahoidane Innenstod. Drunta san:

* d' Bautn vo Jože Plečnik, wia z. Bsp. de Drei Bruggn (''Tromostovje''), de NUK (slowenische Nazionalbibliothek, da Friedhof Žale, Kreuzlinge (''Križanke''), Tivoli Park
* d' Burg
* da Dom (''stolnica'') noch d' Pläne vom römischn Jesuitn Andrea Pozzo
* erzbischäflichs Palais
* d' Fronziskanakirchn am Prescherenblotz (''Prešernov trg'')
* d' Oidstod
* 's Rothaus.

Laiboch wirkt auf da aanen Seitn wiara [[östareich]]ische [[Stadt|Stod]], hod owa durch sei Oidstod, de vüin Cafes am Fluss und 's gmässigte Klima aa a mediterrans Flair.

Sehngswert is da Mort, bsundas am Somstog, rund um d' St.-Nikolai-Kirchn. Ned üwasehng soid ma 'n unta d' Kolonnadn vasteggtn Fischmorkt und an Sondabereich im Gebaide gengüwa d' Kolonnadn. Am Somstog findt zuadem aa a Kunstflohmorkt zwischn de Drei Bruggn und da Čevljarski most/Bruggn stott.

Da Turismus hod seid 2004 an explosionsorting Aufschwung daleebt. 's Zimmaogebot is higeng gleich bliem, dementsprechnd hom d' Preise ozong und san mid [[Deutschland|deitsche]] Grosstäd z' vagleichn.

== Kuitua ==
Im Summa, speziö im August, findn vaschiedane Musikvaostoitungen in da Oidstod und auf da Burg stott. Südlich vo da St.-Jakobs-Bruggn (''Šentjakobski most'') zwischn da Zoisova cesta/Strossn und Karlovška cesta/Korlsstrossn lieng auf da westlichn Seitn de Ljubljanica-Terassn, a beliabta Treffbunkt am Wochnend.

Metelkova is 's Zentrum vo da oitanativn Kultuaszene. Aufm ehemoling Kasernenglände leem diverse Künstla und Studentn vo da Akademie fia Theata, Radio, Füim und Fernsehng und 's findn vüi Ausstöllungen, Parties und aundane Vaonstoitungen stott. De seidm Joahr 1993 ondauande "Besetzung" vom Glände wead vo da Stod duidet.

=== Galarien ===
* AKC Metelkova mesto 
* Galerija Equrna [https://web.archive.org/web/20141220045337/http://www.galerija-equrna.si/]
* Galerija Furlan-Črnuče [https://web.archive.org/web/20161004150242/http://galerija-furlan.si/], ''Cesta 24. junija 60, Črnuče ''
* Galerija Hest [https://web.archive.org/web/20100309033429/http://www.galerijahest-sp.si/], ''Židovska ulica 8''
* Galerija ŠKUC [https://web.archive.org/web/20070618002245/http://www.galerija.skuc-drustvo.si/], ''Stari trg 21''
* KUD France Prešeren 
* KUD Sestava
* Mestna galerija Ljubljana [https://web.archive.org/web/20160825143147/http://mestna-galerija.si/]
* Moderna galerija Ljubljana [http://www.mg-lj.si], ''Tomšičeva 14''
* Narodna galerija Slovenije [https://web.archive.org/web/20140326144152/http://www.ng-slo.si/], ''Puharjeva 9''

=== Theata ===
* Cankarjev dom [http://www.cd-cc.si], ''Prešernova 10'' <small>(in da Maxi-Passage)</small>
* Gledališče za otroke in mlade Ljubljana [https://web.archive.org/web/20050905041719/http://www.kd-spanskiborci.si/], ''Zaloška 61''
* KUD France Prešeren [https://web.archive.org/web/20070124100835/http://www.kud-fp.si/], Karunova 14
* Mestno gledališče ljubljansko [http://www.mgl.si], ''Čopova 14''
* Šentjakobsko gledališče [http://www.sentjakobsko-gledalisce.si], ''Krekov trg 2''
* Slovensko mladinsko gledališče [http://www.mladinsko-gl.si], ''Vilharjeva 11''
* SNG-Drama [https://web.archive.org/web/20070220122620/http://www.sngdrama-lj.si/], ''Erjavčeva 1''
* Teater komedija [http://www.btc-city.com], ''Šmartinska 152''

=== Museen ===
* Arhitekturni muzej Ljubljana [https://web.archive.org/web/20211217070750/http://www.arhmuz.com/]
* Mestni muzej Ljubljana [https://web.archive.org/web/20190124195403/http://www.mm-lj.si/]
* Muzej novejše zgodovine Slovenije [https://web.archive.org/web/20100418155952/http://www.muzej-nz.si/]
* Narodni muzej Slovenije [https://web.archive.org/web/20190622153814/http://narmuz-lj.si/]
* Prirodoslovni muzej Slovenije [https://web.archive.org/web/20171022142941/http://www2.pms-lj.si/]
* Slovenska kinoteka [http://www.kinoteka.si]
* Slovenski etnografski muzej [http://www.etno-muzej.si]
* Slovenski gledališki muzej
* Slovenski šolski muzej [https://web.archive.org/web/20220928034435/http://ssolski-muzej.si/]
* Tehniški muzej Slovenije [http://www.tms.si]
* Tobačni muzej [https://web.archive.org/web/20190124195403/http://www.mm-lj.si/]
* Zgodovinski arhiv Ljubljana [http://www.zal-lj.si]

== Büidung ==
=== Universität ===
 ''Hoamseitn: [https://web.archive.org/web/20070615080310/http://www.uni-lj.si/ Universität Ljubljana]

De Universität Laiboch ([[Slowenische Sprache|slow.]] ''Univerza v Ljubljani'') is d' öidaste und renomiarteste Universität vo [[Slowenien]]. Mid üwa 64.600 Studentn on 22 Fakultätn, 3 Kunstakademien und 1 Universitätskolleg aa aane vo d' gresstn in Eiropa.

De Univärsität Laiboch is 1919 im Zentrum vo Laiboch gründt worn. Scho im 17. Joahrhundat hom humanistische und theologische Akademien bestondn. Unta fronzäsischa Herrschoft (1810) is a easchte Universität gründt worn, de owa nur kurz Bestond ghobt hod. De UNI beschäftigt heid uma 3500 Professorn und wissnschoftliche Assistentn sowia fost 900 technische und administrative Ogstöide. Bis zur Grindung vo da UNI [[Maribor|Marburg]] (1978) und ''Primorska ''(2001) is 's fia fost 50 Joahr de aanzige UNI in [[Slowenien]] gwesn.

De Mehrheit vo de Fakultätn san im Zentralgebaide vo da UNI untabrocht und lieng somid im Zentrum vo da Stod. Oanige Fakultätn lieng aussahoib vo Laiboch.

=== Musikakademie ===
 ''Hoamseitn: [http://www.ag.uni-lj.si/ Musikakademie Laiboch]

De Musikakademie Laiboch ([[slowenisch|slow.]]: ''Akademija za glasbo v Ljubljani'') is zomm mid da Kunstakademie und da Akademie fia Theata, Radio, Füim und Fernsehng aane vo drei Kunsthochschuin in Laiboch und Teil vo da Universität Laiboch. Sie is im Joahr 1939 gründt worn und is domois aus 'm Musikkonservatorium hervurgonga. Da easchte Rektor is da Julij Betetto gwesn.

De Musikakademie is d' aanzige Musikhochschui in [[Slowenien]] und sie is Ausbüidungsstättn fia d' Mehrzoih vo de slowenischn [[Komponist]]n, Dirigentn und Musikpädagong. 's studiarn owa aa vüi ausländische Studentn on da Musikakademie.

== Wirtschoft & Infrastruktur ==
=== Vakea ===
Laiboch hod a wichtige Funkzion ois intanazionala Vakeahrsknotnpunkt südlich vo de [[Alpen|Oipm]] fia de Vakeahrsströme zwischn [[Italien]] und [[Ungarn]], sowia vo [[Östareich]] noch [[Kroatien|Kroazien]]. 's gibt an Autobohring sowia viar weitgehate vertiggstöide Autobohnen Richtung ''Assling (Jesenice)/Karawankntunnöi, Koper, Marburg (Maribor)'' und [[Agram]] ''(Zagreb'') sowia Richtung [[Ungarn]].

Da intanazionale Flughofm liegt 15&nbsp;km neadlich vom Zentrum bei ''Brnik.''

Laiboch liegt on da zwaagleising Hauptbauhn Marburg-Triest (urspringlich Bestondteeu vo da östareichischn Südbauhn) a aagleisige Hauptstreggn fiaht iwa Assling noch ''Villach''. Beide Streggn san elektrifiziart und ermäglichn aa üwa de gnonnte Städ ausse a tägliche Schnöizugvabindung Richtung [[Agram]],'' Rijeka ''und ''Pula'' ([[Kroatien|Kroazien]]). Aussadem gibt 's no a ned elektrifiziade Streggn noch ''Karlovac (üwa Novo Mesto)'' und noch ''Kamnik''.

Da Stodarische Vakea wiad ausschliasslich mid Omnibussn obgwigget, im Voiksmund „Trola“ gnonnt, weus in de 60-a Joahr O-Busse (Trolleybusse) gem hod. De ob 1901 darichtate Strossnboh (Tramvaj) is 1961 eigstöid worn. Weil de Vakeahrsprobleme am zuanehma san, is d' Wiedaeiführung vo ana Stodboh plant, es föihn owa no d' Pläne dozua.

Da Foahrradlvakea is im Summa bedeitnd, owa durch d Vakeahrsplanung stork reglementiad. Es gibt a Foahrradlvabot auf zoihreiche Hauptstrossn, dodrunta is de ''Slovenska cesta'', da wichtigstn Gschäftsstrossn im Zentrum vo da Stod. Auf aanzlne Obschnitte is as Vabot aufghom worn, owa ausschliasslich nur im Zaumhong midm Bau vo Foahrradlweg. Seidm Joahr 2000 gibt 's an klaanen stodingarischn Oitogsradlvabond.

=== Flughofm ===
Da Flughofm Laiboch ([[slowenische Sprache|slow.]]: ''Aerodrom Ljubljana'', [[Englische Sprache|engl]]. aa ''Brnik Airport'') is da intanazionale Flughofm vo Laiboch.  Er liegt 26 Kilometa neadlich vom Stodzentrum und siem Kilometa südöstlich vo ''Krainburg (Kranj)'' bei da Ortschoft Brnik.

Foigende Fluggsöischoftn nutzn in Flughofm ois Obflugsort. In Klauman san de Flugzüle augem:

* Adria Airways ([[Minga]], [[Frankfurt am Main]], [[Wean]], [[Zürich]], [[Amsterdam]], [[Barcelona]], [[Brüssel|Brüssl]], [[Paris]]-Charles de Gaulle, [[Rom]]-Fiumicino, [[Kopenhagen]], [[Istanbul]]-Atatürk, [[London]]-Gatwick, [[Moskau]]-Sheremetyevo, Ohrid, Podgorica, Prishtina, Sarajevo, Skopje, Tirana, [[Warschau]], Dublin, Manchester, Birmingham, [[Kiew]])
* JAT Airways (Belgrad)
* Easyjet ([[London]]-Stansted)
* Malev ([[Budapest]])
* Air France (Paris-Charles de Gaulle) 
* Czech Airlines ([[Prag]]) 
* LOT Polish Airlines (Warschau)
* Turkish Airlines ([[Istanbul]]-Atatürk)
* Finnair ([[Helsinki]])
* Wizzair (Brüssl-Charleroi)
* Montenegro Airlines (Podgorica)

Da Flughofm wead seid Mitte 2006 ausbaut. Darichtt wead a neichs Obflugterminal, sowia ocht Fluggostbruggn, a Industrie- und Logistikkomplex mid an Hotöi, an Eikaufszentrum, an nein Parkhaisl und vaändate Strossnfiahrung. De easchtn viar Fluggostbruggn soin im Juni 2007 in Betrieb gnumma wern, 's neie Terminal soid 2010 eigweiht wern.

Midm Auto is da Flughofm leicht iwa d' Autoboh A2 (E61) Richtung Karawonkntunnöi z' daglonga. A stündlicha Shuttleservice vakeat zwischn Stodzentrum und Flughofm (Transfer 45 min). Weidas gibts aa no an privatn Bus.

== Politik ==
=== Stodpartnaschoftn ===
Laiboch untahoitt a Stodpartnaschoftn mid de foingadn Städd:



== Echte und woschechte Laibocha ==
* Alexander Graf von Auersperg, östareichischa Dichta und Politika
* Anton Azbe, östareichischa Mola slowenischa Herkunft
* Eduard Baar-Baarenfels, östareichischa Heimwehrführa und Politika
* Andrej Bajuk, slowenischa Politika
* Bruno Brehm, östareichischa Schriftstella sudetendeitscha Herkunft
* Brigita Bukovec, slowenische Leichtathletin und Olympionikin
* Philipp von Cobenzl, östareichischa Stootsmo
* Jernäi Damjan, slowenischa Schispringa
* August von Hallerstein, deitscha Missjonar
* Andrej Hauptman, Radlrennfoahra
* Urška Hrovat, slowenische Schirennlaifarin
* Martin Hvastija, Radlrennfoahra
* Edvard Kardelj, jugoslawischa Politika
* Zoran Klemenčič, Radlrennfoahra
* Lovrenc Košir, Erfinda vo da Briafmarkn
* Marijan Lipovšek, Komponist
* Ernst Moro, Professor fia Kindaheilkunde
* Odo Neustädter-Stürmer, östareichischa Politika und Schefideolog vo da Hoamweahr
* Janez Baptist Novak, Komponist
* Fritz Pregl, östareichischa Kemika
* Franc Kardinal Rode, Erzbischof vo Laiboch, spada Präfekt on da römischn Kurie
* Veronika Šarec, slowenische Schirennlaifarin
* Georg von Slatkonia, katholischa Bischof vo [[Wean]]
* Mateja Svet, slowenische Schirennlaifarin
* Johann Weichard Valvasor, slowenischa Topograf und Historika
* Milan Vidmar, Professor vo da [[Elektrotechnik]] und Schach-Grossmaasta
* Paul Wiener, Theologe, ersta evangelischa Bischof vo [[Siebenbürgen|Siembirng]] (1553-54)
* Constantin von Wurzbach (1818-1893), östareichischa Bibliothekar, Lexikograf und Schriftstella
* Karl Freiherr von Wurzbach (1809-1886), Politika, Londeshauptmo (1866-71) und Londespresident (1871-72) vo Krain (öidesta Bruada vom Constant von Wurzbach)
* Konrad Zindler, östareichischa Mathematika
* Slavoj Žižek, Psychoanalytika, Filosof

== Sport ==
* **Olimpija Ljubljana**: 10-focha slowenischa und 8-focha jugoslawischa Eishockeymaasta
* **NK Olimpija Ljubljana**: stärksta Fuassboi-Hauptvarein vo [[Slowenien]]
* **KK Olimpija Ljubljana''': bekonntesta Basketboivarein vo Slowenien

## Im Netz

* Tourismusbüro (slow. & engl.)
* Ljubljana-Life: Unobhängiga Reiseführa vo Laiboch (engl.)
* Botanischa Gortn vo Laiboch (engl.)
* https://web.archive.org/web/20071008190429/http://www.reise-photografie.de/slowenien/ Büidln aus Laiboch

## Beleg